open-index/open-wikipedia-markdown huggingface dataset:
Domestifikasi

Saro "**Domestikasi**" marasal tingon saro Latin *Domus,* naartianna "bagas".
Domestikasi ima pangadopsian suan-suanan dot pahan-pahanon tingon hangoluan liar tu bagasan lingkungan hangoluan ari-ari ni jolma. I artian na momona, domestikasi ima proses "panjinakan" na ibaen tu Binatang liar. Parbedaanna, molo panjinakan lobi tu individu, domestikasi malibatkon populasi, songon seleksi, pamuliaan (padeges katurunan), dot parubaan parange/sifat ni organisme na manjadi objekna.

## Mandokna
Domestikasi

**Domestikasi** ima pangadopsian tumbuhan dot binatang tingon arangan tu lingkungan tu hangoluan ari-ari ni alak. I arti na sederhana, domestikasi ima proses "panjinakan" na ibaen tu binatang liar. Perbedaanna, molo panjinakan lobi tu individu, domestikasi malibatkan populasi, songon seleksi, pamuliaan (padeges katurunan), doy paubaan parange/sifat ni organisme na manjadi objekna.
Diktator

**Diktator** ima sada pamimpin negara na mamarentah sacara otoriter/tirani dot manindos rakyatna. Biasona sada diktator naek takhta dohot pake abetengan, dodas dohot sada kudeta. Tai adong juo diktator na naek takhta sacara demokratis. Songon na paling tarbonggal ima Adolf Hitler.

Dodas diktator ibedaon dohot despot. Sada despot markuaso sacara sewenang-wenang juo, tai manombo adong juo despot na 'denggan'.

## Sumberna
Diplomasi

**Diplomasi** ima seni dot praktik marnegosiasi ni sasadaalak (idokon **diplomat**) na biasona mawakili sada negara sanga organisasi. Hata diplomasi on biasona langsung tarkait dohot diplomasi internasional na biasona mangurus bahat hal songon budaya, ekonomi, dot parniagaan. Biasona, alak manganggap diplomasi ima cara mandapotkon labo dohoy hata-hata na lamot. Parjanjian-parjanjian internasional umumna ipokatkon ni par diplomat parjolona dompak so ioloi ni namora-natoras negara. Istilah *diplomacy* ipatandaon i saro Inggeris ibaen Edward Burke i taon 1796 mardasorkon sada hata tingon saro Perancis ima *diplomatie*.
Dubai

**Dubai** (pula on saro Arab: دبيّ, Dubaīy) ima sada negara sian 7 (tujuh) emirat dohot kota na paling padat i Uni Emirat Arab (UEA), on ma panibalan na i sapanjang pantai selatan Teluk Persia i Jazirah Arab Kotamadya Dubai manombo idokon juo doon ima Kota Dubai ima pula get mambedaon na sian emirat. I dokumen na tartulis mandokon keberadaan ni kota on ima saonok 150 taon sabolum pembentukkan UEA. Dubai berbagi. Kekuasaan hukum, politik, militer, dohot ekonomi dohot emirat nalain nai i bagasan lingkaran federal bope sabotul na emirat on pe adong do kakuasaan nia ibagasan mambaen hukum (yurisdiksi) ima muloi on panegakan hukum sipil dohot pemantauan baru pembaharuan fasilitas local, Dubai mampunai populasi na godang dohot marupaon emirate na paling godang nomor dua manurut luas nai nungdo Abu Dhabi.

Dubai dohot Abu Dhabi ima sada sadana on dua emirate na mampunai hak veto tu masalah kerisis kapontingan nasional ibagasan ni Dewan Nasional Federal Negara on, Dubai mandung i pimpin ima dinasti Al Maktoum samuloi 1833. Pamimpinna ima, Mohammed bin Rashid Al Maktoum juo manjabat sabagai perdana Menteri dohot wakil Presiden UEA. Pandapotan on emirat ima sian pardagangan real estat dohot pelayaran keuangan pandapotan sian miyak bumi on doohot gas alam manyumbang urang on 6% itaon 2006, ekonomi Dubai ima sagodang US$37 miliar i taon 2005. Real estat dohot kontribusi na manyumbang 22.6% tu ekonomi ima i taon 2005 juo, sabolum masuk tu musim kontruksi na marsekala na godang na marlangsung sampe sannari. Dubai mandung manarik parhatian ni dunia malalui sian proyek real estat nalai na inovatif ima i ajang olahraga on pe mambaen martamba godang ma parhatian na, rab dohot na onan kapontingan sabagai hubungan ni politik bisnis ni dunia mandung juo mangangkat masalah hak asasi ni manusia mangenai tarlibatna gok tenaga karejo sian asing.

## Sajarah na
Naotikan doon binoto mangenai budayo ni pra-Islami i tenggara jazirah Arab on, kacuali gok kota na jolo (kuno) i wilayah on na manjadi pusat pardagangan antar dunia on ima timur dohot barat. Adong juo on sisa nai ima rawa mangroup na jolo namandung marumur 7.000 taon ima dapot alai pas mambaen dalan ni bondar ima i toru tano donok Dubai Internet City. Wilayah on I tutupi pasir sakitar 5.000 taon na jolo dungdo garis pantai mundur sian daratan manjadi bagian sian garis pantai kota sannari.

## Maso sannari

## Sumberna
Dunia

**Dunia** ima gorar biaso na igonoon tu mandokon sudena paradopan Alak, pangalaman ni alak, sejarah, sanga Kaadaan ni alak sacara umum i sudena  ''Bumi'', sanga satontang sanga aha na tardapot i ginjangnai. Dunia pe manjadi tompat tinggal ni marmocom-mocom ni mahluk ma.

Muda konteks filosofi, dunia bisa marujuk tu:
# Sudena fisik alam semesta, sanga
# Sada konsep ontologi

## Daftar ni pulau nai
Australia

## Sumberna
Eiichiro Oda

**Eiichiro Oda** (saro Jepang: 尾田栄一郎 / おだ えいいちろう) ima sada halak na sonag roa na manulis carito na pake gambar i umur ni oda na mandung 17 taon oda manggambar dua carito bajak laut na idokon iya “Romance Dawn” na iterbitkon di satiop Akamaru Jump dohot Weekly Shonen Jump ima i parabisasan taon 1996. “Romance Dawn” on patidaon Monkey D. Luffy na manjadi perharian na paling utama i One Piece.

Ima I tahun 1997 One Piece muloi ma manjadi kenyataan i Weekly Shonen Jump, One Piece on pe inda nungna i Jepang maiya na paling laku tai di Negara-negara nalain nai pe komik on manjadi na paling i jalaki alak juo. Eiichiro Oda on pe sampe taon 2023 on les torus dope na manulis *komik* One Piece on 

## Katorangan ni Oda
I taon 2019 Oda manorangkon bahasona komik nia on na akan salose ma i baen iya ima lima taon nai.

## Sumberna
Ekologi

**Ekologi** ima elmu na mamparsiajari interaksi antara organisme dohot lingkunganna dot na lainna. Marasal tingon hata Yunani *oikos* ("*habitat*") dot *logos* ("elmu"). Ekologi iantusi manjadi elmu na mamparsiajari bope interaksi antar makhluk hidup sangape interaksi antara makhluk hidup dot lingkunganna. Istilah ekologi on pe parjolo sanoli iobarkon ni Ernst Haeckel (1834 - 1914). Ibagasan ekologi, namangolu iparsiajari manjadi asadaan dot sistem dohot lingkunganna. Elmu on manjadi elmu na iparhation halak samuloi ngon najolo arana elmu on mamparsiajari hubungan tingon lingkungan na maemang samuloi ngon na jolo mandung di ida halak.

## Asal na
Etologi on marasal ma sian on

## Sumberna
Ekonomi

**Ekonomi** ima sala sada elmu sosial na mamparsiajari *aktivitas* na na marurusan dohot produksi, distribusi, dot konsumsi tu barang dot jasa. Istilah "ekonomi" on marasal tingon saro Yunani, ima οἶκος (*oikos*) artianna "Sabagas" dot νόμος (*nomos*)  artianna "paraturan, aturan, uhum". Sacara garis godang, ekonomi artina ima "aturan rumah sabagas" sanga "manajemen sabagas." Sadangkan na imaksud dohot ahli ekonomi sanga ekonom ima alak namamake konsep ekonomi, dot data i karejona.

Ekonomi on par jolo igunaom iparjona sian Xenophone ima sada halak na ahli sian filsafat Yunani istilah ni hata on marasal sian on suku hata Yunani namampunai arti : Oikos dohot Nomos na mararti pangaturan nib agas tangga. Jadina pula iligi sian biasona ekonomo dapot I artion ima songkonon kaidah-kaidah, aturan, cara pature ni bagas. Baru nung i elmu na mamparsiajari sonjia do satiaop bagas sangape masyarakat na pature sumber daya dohot alai mampunai anso mandapotkon kabutuhan nalai idokon ma elmu ekonomi. Jadina elmu pambotoan on mampalajari sanga sonjia ma usaho ni manusia anso sampae tu kamakmuran, adong juo ma ahli na mangartion bahaso elmu ekonomi ima sada elmu na mampasiajari kabiasoan ni sada jolma i ibagasan usaho naget mangalokasion nis umber-sumber day ana tarbatas ma naget manopotkon tujuan nalai. Sian on bisa juo ma i artion bahaso elmu ekonomi ima elmu pambotoan sosial na mamparsiajari elmu tingkah laku ni sada halak I sangape markelompok ibagasan ni mangusahoon kapontingan nia sada iya dohot mandapotkon kamakmuran ma.

Kamakmuran on ima sada situasi ijia sude kaporluan nalai bopena barang bisa i dapot alai dohot car ana momo, baru nung I na imaksud nalai sian ahli on ekonomi I ima mamake konsep ekonomi dohot data ibagasan karejo

## Perinsip Ekonomi
Ibagasan ni elmu ekonomi ita mananda juo ma kaidah ni bisa I tanda songkonon kaida na sacara umum mambaen sada tabiat ekonomi ima kaidah na idokon parinsip ni ekonomi ima sad acara na martindak dohot marusaho mandapotkon hasil sagodang mungkin, ibandingkon dohot aha na mandung ikaluarkon. Sangape cara martindak anso mandapotkon hasil na tartontu dohot mangaluarkon pangorbanan na paling menek, ima istilah nalain na ihubungkon dohot perinsip ni ekonomi ima na paling cocok. Patidaon parbandingan na totop i pature na paling cocok nama. 

## Karejo Ekonomi
Karejo ekonomi on ibagasan ni ekonomion tardokon na cukup lengkap ma karejo on muloi on karejo sian mambaen sada barang, manganna, dohot manggadisna sangape mangirimna. Karejoon pe marhubungan dohot panyaloseon masalah-masalah ni ekonomi na adong I joloni satiob masyarakat on ibagasan sada parekonomian on.

## Sumberna
Elizabeth I sian Inggris

**Elizabeth I** (7 September 1533 – 24 Maret 1603) ima ratu Karajaan Inggeris dot Irlandia sian 17 November 1558 sampe maninggalna. Ia manombo idokon "***The Virgin Queen***" (Ratu Bujing), "**Gloriana**", sanga "**Good Queen Bess**". Elizabeth ima monark palima dot naparabisan tingon Dinasti Tudor. Ia ima boru ni Henry VIII dot Anne Boleyn, tai inangnia iukum mate dua satonga taon sidung hasoranganna, dot marripena Anne dohot Henry VIII ibotalkon, mambaen Elizabeth ianggap manjadi danak naso sah. Sudaro dapotnia, Edward VI, manjadi raja sampe maninggalna i taon 1553, dot dompak so maninggal ia manyorahkon tahta tu Lady Jane Grey, na martontangan dot undang-undang na marlaku atia i dot patopi Elizabeth dot Mary. Tai, giotni Edward inda iroaon; Mary manjadi ratu dot Lady Jane Grey iukum mate. I taon 1558, Elizabeth manggontion sudara dapotnia, bope nasolpu Elizabeth ikurung ampir sataon arani iagan marbariba tu pambarontak Protestan.

Elizabeth mangkajo mamarentah mardasorkon sipaingot na topek, mambaen ia sangat margantung tu hatobangon-hatobangon naipurayoinia na ipimpin ni William Cecil, Baron Burghley. Salah sada nadibaon nia parjolo ima pajongjong mulaj gareja Protestan Inggeris, dohot Elizabeth manjadi Gubernur Targinjang (*Supreme Governor*). Gareja on nangkan markembang manjadi Gareja Inggeris atia i. Elizabeth iaropkon nangkan marripe dot nangkan mardaganak patorus garis katurunan Tudor. Tai, ia inda jungada marripe, bope  jotjot margandak. Elizabeth dungni targorar i sinabujingannia, dot ri kultus na bisa iligi i bontuk gambar, mangudurkon, dot turi-turian.

Atia mamarentah, Elizabeth lumobi moderat tingon amangna dot sudaro-sudaronia. Salah sada slogannia ima "*video et taceo*" ("Au mangaligin dot inda mandokon sanga-aha"). Ia relatif toleran tu kapurcayoan lain dot inda mamparkanciti arani on. Sidung taon 1570, atia paus mandokon molo ia ima panguaso naso sah dot anggotania inda porlu patuh tusia, adong-adong konspirasi mangancam nyawania. Tai, sude upayo get mandabuon Elizabeth bangor borkat agen rahasia menteri-menterinia. I urusan ruar negeri, Elizabeth sangat inte dot marpindah-pindah antara Perancis dot Spanyol. Ia marsasatonga roa tu marbariba i kampanye militer naso pas dot urang ibalanjoon i Bolanda, Perancis, dot Irlandia. I partongaan taon 1580-an, porang dohot Spanyol indabe tarilakkon, dot atia Spanyol mandokon nangkan patalu Inggris i taon 1588, 

## Sumberna
Elmu

**Elmu**, **sains**, **Elmu parbinotoan** ima sude usao sodar get mamboto, anso dapot, dot maningkatkon pamahaman ni alak ngon marmocom sogi kanyataan ibagasan alam namangoluon. Sogi-sogi on ibatasi anso dapotma rumusan-rumusan na pasti. Elmu malehen kapastian dohot mambatasi lingkup pandanganna, dot kapastian Elmu-Elmu dapotma ngon katarbatasanna.

Pula iligi tingon sacara na paling umumna elmu on ima manaliti, manjalaki, maningkatkon, Dohot mandapotkon. on pe sabotunal ibaen halak anso bisa do on mangalehen pambotoan tu halak nalain nai, jadina tingon on ma bisa adong pambotoan satontang ni elmu on.

## Mocom-mocom ni elmu

## Tujuan ni Elmu
Tujuan ni elmu on pe ima salain mambagion pambinotoan elmu on pe bisa pagodang elmu i sendiri bisa juo mambaen halak naso mangarti jadina bisa mamboto  

## Sumberna
Elmu politik

**Elmu politik** ima sada elmu na mamfokuskon sada alak i marpikir satontang ni kakuasoan na adong i sakitar nia ma. Elmu on pe mambahas satontang pamarintahan doon na paling utamo na, biasona halak naget manjabat do on paling utamo mamak elmu on.

## Sejarahna
Sejarah ni elmu on sian on na jolo 

## Sumberna
Elvis Presley

**Elvis Aaron Presley** (sorang i Tupelo, Mississippi, Amerika Serikat, 8 Januari 1935 – maninggal i Memphis, Tennessee, Amerika Serikat, 16 Agustus 1977 i umur 42 taon) ima sada parende-panulis ende dot pemeran Amerika. ianggap manjadi salah sada ikon kabudayaan paling ponting i abad pa-20, ia jotjot idokon dohot gorar "King of Rock and Roll" sanga pondokna "the King".

Presley sorang i Tupelo, Mississippi, dot pindah tu Memphis, Tennessee dohot alai sabagas woktu ia marumur 13 taon. Karier musiknia imuloi isadun taon 1954, pas i maso iatia ia mangarekam sada ende dot produser Sam Phillips i Sun Records. I dongani gitaris Scotty Moore dot pamain bass Bill Black, Presley ima salah sada alak parjolo na mampopulerkon rockabilly, uptempo, parcampuran musik country dot rhythm and blues na obankon dohot backbeat. RCA Victor mangakuisisi kontraknia dohot pangecean nai usaoon ni Colonel Tom Parker, na pature parende on saonok lobi tingon dua dekade. Singel RCA parjolo Presley, "Heartbreak Hotel", irilis i Januari 1956 dot manjadi hit nomor sada i Amerika Serikat. Ia ianggap manjadi figur utamo tingon rock and roll sidung bahat acara tampil i tipi dot rekaman-rekaman na paling ginjang tangga ende. Tafsiran ende-endenia na energik dot gaya tampilan provokatif seksualnia, mardomu dohot campuran pangaruh potensi marwarna-warna na sedalan dohot Gorakan Hak Sipil, na mambaenia manjadi populer—dot kontroversial.

## Sumberna
Emosi

**Emosi** ima parasaan intens na ibaen tu sasadaalak sanga tu sanga aha. Emosi ima reaksi tu sasadahalak sanga kajadian, ijia ma mambaen iya muloi inda tonang be. Emosi bisa ipatidaon atia ita mangarasoi jop tu sangaaha, holas tu sasadaalak, sangape mabiar tu sangaaha..

Hata "emosi" iturunkan tingon hata saro Perancis, *émotion*, tingon *émouvoir*, 'sonang niroa' tingon saro Latin *emovere*, tingon e- (varian eks-) 'ruar' dot *movere* 'margorak'. Ampir ahli yakin molo emosi lobi copat lewat pado roa. Misalna, molo sasadaalak janglas, alak nangkan holas. Parasaan intens holas on mungkin ro dot kehe dohot cukup copat atia dompak marsak, sasadaalak bisa mangaraso inda tu na piga-piga jom.

## Aspek emosi

Tardapot aspek emosi na fundamental na angkon ipartimbangkon, iantarana:

### Biologi emosi
Sude emosi berasal tingon sistem limbik otak na biasona marukuran sangodang ni kacang ma pula i ukur-ukur walnut dan terletak di batang otak Orang-orang cenderung merasa bahagia ketika sistem limbik mereka secara relatif tidak aktif. Sistem limbik orang tidaklah sama. Sistem limbik yang lebih aktif terdapat pada orang-orang yang depresi, khususnya ketika mereka memperoleh informasi negatif.

### Intensitas
Setiap orang memberikan respon yang berbeda-beda terhadap rangsangan pemicu emosi yang sama. Dalam sejumlah kasus, kepribadian menjadi penyebab perbedaan tersebut. Pada saat lain, perbedaan tersebut timbul sebagai hasil dari persyaratan-persyaratan pekerjaan.

### Frekuensi dan durasi
Suksesnya pemenuhan tuntutan emosional seorang karyawan dari suatu pekerjaan tidak hanya bergantung pada emosi-emosi yang harus ditampilkan dan intensitasnya tetapi juga pada seberapa sering dan lamanya mereka berusaha menampilkannya.

### Rasionalitas dan emosi
Emosi adalah penting terhadap pemikiran rasional karena emosi memberikan informasi penting mengenai pemahaman terhadap dunia sekitar. Dalam suatu organisasi, kunci pengambilan keputusan yang baik adalah menerapkan pemikiran dan perasaan dalam suatu keputusan.

### Fungsi emosi
Dalam ”The Expression of the Emotions in Man and Animals”, Charles Darwin menyatakan bahwa emosi berkembang seiring waktu untuk membantu manusia memecahkan masalah. Emosi sangat berguna karena ‘memotivasi’ orang untuk terlibat dalam tindakan penting agar data bertahan hidup –tindakan-tindakan seperti mengumpulkan makanan, mencari tempat berlindung, memilih pasangan, menjaga diri terhadap pemangsa, dan memprediksi perilaku. Emosi sangat berpengaruh terhadap tingkah laku manusia. manusia lain.

## Mocom ni Emosi
Sian tingon sada i cara mambedaon emosi ima sian ngon emosi i *positif* do sanga *negatif*. Emosi-emosi *positif* muloi tingon,

## Sumberna
Ende Ungut-ungut

**Ende Ungut-ungut** ima sada ende na imaen kon mamake *nada* na tar dokon lambat ma pas atia i logu on, na maloguon nai pe halak lai doon *nada* na imaen kon pe napaling parjolo do on (*dasar)* ima (do-re-mi-fa-so). Baru dung i nada si dohot la nai inda tong imaenkon i musik tradisional on. 

Ungut-Ungut on biasona marisi parasaan na dangol dohot halungunan ni roha,sangape tontang hangoluan.

### logu ni ende ungut-ungut on

## Sumberna
Ende kabangsaan

**Ende kabangsaan** ima sada ende na iakui manjadi sada ende rosmi dot manjadi sada simbol ni negara sanga luak na adong i pulo tartontu. Ende kabangsaan bisa mambontuk tando nasional sada negara dot bisa ipake manjadi patidaon tondi nasionalisme dot patriotisme.

Ende kabangsaan bisa iakui konstitusi, undang-undang, sanga inda i hukum resmi ni pamarentah na mangatur dot mardasor ni konsesi masyarakat sajo.

Parbedaan antara ende kabangsaan dohot ende patriotik ima muda ende kabangsaan itotapkon sacara resmi manjadi simbol sada bangso. Salain i, ende kabangsaan biasona sada-sadana ende resmi sada negara sanga luak na manjadi partandona.
Enrico Fermi

**Enrico Fermi** (sorang 29 September 1901 – maninggal 28 November 1954 i umur 53 taon) ima sada fisikawan Italia-Amerika na lumobi iingot ibaen karionia i peluruhan beta, pangombangan reaktor nuklir parjolo, dot pangombangan teori kuantum. Ia mamonangi Hadiah Nobel i bidang fisika 1938. Enrico Fermi marupaon alak na cukup ponting i abad pa-20 molo itilik tingon pelbagai sobob dot jurusan.

## Pautan ruar
*To Fermi with Love 1971 Radio Segment Voices of the Manhattan Project
* "The First Reactor: 40th Anniversary Commemorative Edition", United States Department of Energy, (December 1982).
* Nobel prize page for the 1938 physics' prize

## Sumberna
Enzim

**Enzim** ima biomolekul na manjadi protein na marfungsi manjadi katalis (*sanyawa* na mamparcopat proses *reaksi* inda abis marreaksi) i sada reaksi kimia organik. Molekul parjolo na idokon substrat nangkan iparcopat ma parubaanna manjadi molekul lain na idokon produk. Jenis produk na angkan ihasilkon margantung tu sada kondisi/zat, na idokon promoter. Sude proses biologis sel mamorluon enzim anso bisa marlangsung dohot cukup copat i sada arah lintasan metabolisme na itontuon ni hormon manjadi promoter on. 

## Sumberna
Epeng

**Epeng** i elmu ekonomi tradisional iartion manjadi satiop alat tukar na bisa itarimo ni halak umum dot marlaku dijia jia i duniaon. Alat tukar i bisa marrupo barang sangaahape na bisa itarimo ni satiop alak i masyarakat i proses partukaran barang dot jasa. I elmu ekonomi modern, epeng idefinision ima sada na tearseadio dot sacara umum itarimo manjadi alat pambayaran tu pambayaran barang-barang dot jasa-jasa dot kakayoan namararga lainna dot tu pambayaran utang. Sadebana ahli juo mandokon fungsi epeng manjadi alat pangantai pambayaran. Sacara intina, ima sada benda na itarimo sacara umum i masyarakat tu mangukur nile, manukar, dot mambaen pambayaran tu panabusian barang dot jasa, i atia woktu na nasarupo manjadi alat panimbun kakayoan.

## Sumberna
Epis Gilgamos

*** Epik Gilgames*** ima puisi epik tingon Mesopotamia dot ima sala sada i antara kario sastra paling parjolo na binoto. Manjadi rangkaian ''legenda'' dot puisi Sumeria satontang raja Uruk dot pahlawan mitis Gilgames, na ianggap manjadi panguaso i millennium patolu SM, ikumpulkon sampe manjadi sada puisi Akkadia na lanjang i jolo niari, dohot *versi* tarsingkop na lek adong saonnari ilestarion o lempengan-lempengan tano liat i koleksi parpustakaan raja Asyurbanipal sian Asyur i abad pa-7 SM.

## Sumberna
Eropa

**Eropa** sacaro geologis, dot geografis ima i sada semenanjung na sanga godang anak benua (jazirah). Ima i antaro nai ma manjadi benua arani parbodaan budaya nai. Balok utara ima Samudera Arktik, i barat ima Samudera Atlantik, dot i selatan marbalok dohot Laut Tengah. Balok timurna indape na jolas arana panyarak benua on  marpangkal faktor kabudayaan. Balok na biaso ipake manjadi balok benua Eropa, dot Asia ima Tor Ural, dot Laut Kaspia.

Benua on ima benua namenekna padua sidung Australia dohot bolak 10.180.000&nbsp;km² sadangkan molo ietong ngon populasina, benua on adong i nomor napatolu dohot populasi nabahatna (i toru Asia, dot Afrika) dohot 742,5 juta jolma i taon 2013 sanga sanga sarupo saparsalapan alak idunia.

## Sumberna
Erwin Schrödinger

**Erwin Rudolf Josef Alexander Schrödinger** (sorang i Wina, Austria-Hongaria 12 Agustus 1887 maninggal i Wina, Austria 4 Januari 1961) ima fisikawan Austria.

Inang ia marasal sian Inggeris dot amangnia marasal siab Austria. Ia mandapot golar doktor i kota on i toru ajaran bokas murid Ludwig Boltzmann.

Saonok Porang Dunia I, ia manjadi perwira artileri. Sidung porang ia mangajar i Zürich, Swiss. i sadun, ia mandapot pangartian Louis-Victor Pierre Raymond de Broglie na mandokon molo partikel na margorak puna sifat gelombang dot mangombangkon pangartian on manjadi sada teori na simpan dohot denggan. Sidung ia manomuon parsamaannia na tarbonggak, ia dot ilmuwan lainna mamecahkon parsamaan on tu bahat masalah; ison kuantisasi mungkap sacara alamiah, misalna i masalah tali na mutuk. Sataon dompak so Werner Karl Heisenberg madung mangartion formulasi mekanika kuantum, tai pabgarumusanna tar i artion ilmuwan mas i. Schrödinger patidaon molo nadua formulasi i satara sacara matematis.

Schrödinger manggantion Max Planck i Berlin taon 1927, tai taon 1933, atia Nazi markuaso, ia maninggalkon Jerman. I taon i ia manarimo Hadiah Nobel Fisika rap dohot Dirac. Taon 1939 sampe 1956 ia karejo i Institute for Advanced Study i Dublin, lalu mulak tu Austria.
Ethiopia

**Republik Demokratik Federal Etiopia** (**Ityop'iya**, Saro Amhara: ኢትዮጵያ) sanga **Etiopia** ima sada negara na maringanan i Afrika.

Etiopia puna salah sada sejarah tarsingkop manjadi negara merdeka i benua afrika. Ima negara tartobang i dunia, luak Etiopia juo ima salah sada inganan paradapan na umjolo i dunia. Pamarentahan Etiopia parjolo ibkntuk ira-ira taon 980 SM dot manarimo agama Karisten i abad pa-4 M. Negara on tarlain ibandingkon dohot negara-negara Afrika lainna arani inda unjung ijajah saonok mas Parsiranggutan Afrika dot torus mardeka sampe taon 1936 atia pasukan Italia mangkuasoi negara on. Pasukan-pasukan Britania Raya dot Etiopia patalu tentara Italia i 1941 dot Etiopia mandapotkon mulak kadaulatanna sidung maneken Parjanjian Britania-Etiopia Desember 1944. Etiopia najolo unjung margorar Abisinia.

## Sumberna
Etika

**Etika** (Yunani Kuno: "*ethikos*", artianna "ro tingon kabiasoan") ima sanga aha i dia dot songondia cabang utamo filsafat na mamparsiajari nile sanga kualitas na menjadi studi mangenai standar dot panilean moral. Etika mancakup analisis dot pambaenan konsep songon peto, sala, denggan, jat, dot tanggung jawab. 

St. John of Damascus (abad pa-7 Masehi) patibal etika i bagasan kajian filsafat praktis (*practical philosophy*).

Etika imuloi muda ala marefleksion unsur-unsur etis i pandapot-pandapot spontan. Porlu ni refleksi on nangkan i rasoi, songon arani pandapot etis inda jarang marbeda dohot pandapat ni alak nalain. 

Sacara metodologis, inda satiop hal manile parbuatan bisa idokon etika. Etika porlu sikap kritis, metodis, dot sistematis dina mambaen refleksi. Arani i etika ima sada elmu. Manjadi sada elmu, objek tingon etika ima panjaro ni alak. Tai marbeda dohot elmu-rlmu lain na manyise jou parange ni alak, etika puna sudut pandang normatif. Maksudna etika mangaligi tingon sudut denggan dot jat tu parange ni alak.

Manjadi cabang ni elmu filsafat na manorangkon panjaro ni alak, etika mangalehen standar sanga penilean tu parange on. Arani i, etika tarbagi menjadi opat klasifikasi ima :
* **Etika Deskriptif** : Etika um na manorangkon songoni maia inda mangalehen penilean tu objek nai sise.
* **Etika Normatif** : Etika na mangobarkon sada penilean di nadenggan dot najat, dot aha na sadegesna ibaen ni alak.
* **Etika Individual :** Etika na objeknia alak na individualis. Markaitan dohot arti dot tujuan ngolu ni alak
* **Etika Sosial :** Etika na mangobarkon panjaro ni alak na makhluk sosial dot namarurusan dot alak nalain. Bope i lingkup tarmenek, ibagas, sampe na godang marnegara.
Klasifikasi iginjang palidang molo etika solkot kaitanna dohot panilean. Arani i hakikatna etika mangobarkon sifat ni alak mambaen sasada alak bisa idokon denggan, bijak, jahat, susila sanga nalainnai. Sacara khusus etika adong i prinsip nialak manjadi subjek sakaligus objek, sanga songondia alak marpanjaro tu tujuan tu ibana dot tujuan tu kapontingan sudena.

## Sumberna
Euklides

**Euklides** sanga **Euclide** (Euclides; mangolu sakitar abad pa-4 SM) ima matematikawan sian Alexandria, Mesir.

I bukunia na marjudul Elemen, ia - manjadi bapak geometri - paboa teori bilangan dot geometri. Manurutnia sada hal na paling ponting anso i catat, molo ibagasan pambuktian teorema-teorema geometri inda iporluon adongna conto tingon dunia nyato tai cukup dohot deduksi logis manggunaon aksioma-aksioma na madung irumuskon.

Euclides manulis 13 jilid buku tontang geometri. Ibagasan buku-bukunia ia manyataon aksioma (parnyataan-pernyataan sederhana) dot mambangun sude dalil tontang geometri mardasorkon aksioma-aksioma on. Conto ngon aksioma Euclides ima, "adong sada dot sada maia garis lurus garis lurus, idia garis lurus on mangalewati dua titik". Buku-buku karangannia manjadi hasil karya na sangat ponting dot manjadi acuan i pambalajaran Ilmu Geometri.

## Pautan ruar
* Euclid's Elements, All thirteen books, with interactive diagrams using Java. Clark University
* Euclid's Elements, with the original Greek and an English translation on facing pages (includes PDF version for printing). University of Texas.
* Euclid's Elements, books I–VI, in English pdf, in a Project Gutenberg Victorian textbook edition with diagrams.
* Euclid's Elements, All thirteen books, in several languages as Spanish, Catalan, English, German, Portuguese, Arabic, Italian, Russian and Chinese.
* ''Elementa Geometriae'' 1482, Venice. From Rare Book Room.

## Sumberna
Euro

**Euro** (€) ima mata epeng na ipake i 19 negara anggota Uni Eropa. Sacara giral, mata uang on muloi ipake sian tanggal 1 Januari 1999, tai secara fisik baru ipake i tanggal 1 Januari 2002. Epeng karotas Euro i dia-dia rupona sarupo, tai epeng logamna i pudi marbeda-beda. Epeng logam satiop negara ibaen lambangna asing.

I Juli 2012, Euro turun i toru AS$1,21 dina parjolo sanoli i dua taon, arani mabiar i utang Yunani dot sektor perbankan marmasalah Spanyol.

## Catatan

## Mandokna
Ernest Rutherford

**Ernest Rutherford, 1st Baron Rutherford of Nelson** (sorang i Brightwater, Selandia Baru 30 Agustus 1871 i Cambridgeshire 19 Oktober 1937 i umur 66 taon) ima sada fisikawan nasorang i Selandia Baru na kerjasamo maneliti atom dohot J.J. Thomson i Universitas Cambridge.

Rutherford marhasil mandapot adongna nukleus i bagasan atom. Dohot tolongan ni Frederick Soddy, ia mandokon molo radioaktivitas marasal sian peluruhan atom-atom. Ia ima alak naparjolo na marhasil mambaen pamboaan atom i laboratorium.

I ginjang ni panelitianniaon i marbagai tipe radiasi, ia inobatkan manjadi panjagit hadiah Nobel Kimia i taon 1908.

## Pautan ruar

*  Museum Rutherford
Epistemologi

**Epistemologi** (; ) ima cabang tingon filsafat na markaitan dohot teori parbinotoan.

Epistemologi mangkaji tontang hakikat tingon parbinotoan, justifikasi, dot rasionalitas kayakinan. Bahat pardebatan i epistemologi marpusat tu opat bidang: (1) analisis filsafat tarkait hakikat tingon parbinotoan dot sanga ngondia alai on markaitan dohot konsep-konsep songon napeto, kayakinan, dot justifikasi, (2) bahat masalah skeptisisme, (3) sumber-sumber dot ruang lingkup parbinotoan dot justifikasi ni kayakinan, dot (4) kriteria tu parbinotoan dot justifikasi. Epistemologi mambahas parsapaan-parsapaan songon "Aha na mambaen sinapetoan na tarjustifikasi bisa ijustifikasi?", Aha artina muda mandokon molo sasadaalak na mamboto? dot parsapaan na mandasor, Songondia ita boto molo ita boto?

Istilah 'Epistemologi' parjolo sanoli ipake ni filsuf Skotlandia James Frederick Ferrier i tao 1854. Tai, manurut Brett Warren, Raja James VI sian Skotlandia nasolpu madung mamake konsep filosofis on dot mamakena manjadi personifikasi, dohot istilah **Epistemon**, i taon 1591.

## catatan

## Sumberna
Fasisme

**Fasisme** ima kayakinan bahaso pamarentah do na puna kuaso sautuh na, inda tola adong alak nalain na tola mambantah boti manontang pamarentah na markuaso disi. Pasukan dohot otoritas (sanga militer) manjadi sangat ponting i ideologi fasis, arani ideologi on totop mambayangkon adongna alo, mambaen pamimpin dot militer nangkon gogo manjago negara. Gorakan on puna sada tujuan: mangalala alo, idia alo ikonstruksion i kerangka konspirasi sanga ideologi lain. I pola pikir fasis, alo adong i dia-dia bope i medan porang sanga i bangso niba manjadi elemen na inda sasue dohot ideologi fasis.
I ideologi fasis, akibatna ima individualitas jolma mago, dot pangiut manjadi massa na sarupo idia individu umna manjadi alat tu mandapotkon tujuan gorakan fasis i.

Gorakan fasis tarmasuk ima gorakan radikal ideologi nasionalis otoriter politik. I ideologi fasis, massa inda tola puna identitas na marragam dot wajib saragam. Individualitas mago arani kabhinekaan ipantang, malalana identitas individu mardampak massa mumbang na dohot ipimpin ni pamimpin karismatik dohot kakuasoan absolut.

## Mandokna
Februari

**Februari** ima bulan na padua sa taon i Kalender Gregorius. Hata on ibuat sian Saro Bolanda Februari na mambuat sian saro Latin, Februus, dewa paiaskon. Bulan on ima bulan istimewa arani onokna ungna sampe 28 sanga 29 ari, i Taon Kabisat. Variasi pangejaan nonbaku na manombo ipake ima "Pebruari".
Federico Fellini

**Federico Fellini** (20 Januari 1920-31 Oktober 1993) ima sada sutradara markabangsoan Italia na mandapot panghargaan nominasi Academy Award manjadi sutradara dot skenario tardeges. Ia marbagas dot Giulieta Masina sian taon 1948. Ia maninggal dunia i taon 1993 arani kanker.

## Pautan ruar
* Various short reviews.
* One of Fellini's artworks.
* Images and Archetypes: A perspective on the work of Federico Fellini.
* In-depth excerpt from *Fellini: A Life*.
* Federico Fellini: Interviews edited by Bert Cardullo.

## Sumberna
Feminisme

**Feminisme** (alakna idokon **Feminis**) ima sada pargorakan na manuntut anso i sarupoon parlakuan ni alak lai dot adaboru. tai adong don na sabagian mayakini paham on marpandapot bahaso inda mungkin isamaon parlakuan ni alak lai dot adaboru, tai alai marpandapot anso sadegesna alak lai dot adaboru ibaen sasue parlakuanna dot alak lai, ulang ianggap na lomah adaboru dot angkon na malayani alak lai karejo ni adaboru. alak mangido sondia so sarupo kasompatan ni alak lai dot adaboru. Feminisme marasal tingon saro Latin, femina sanga adaboru. Istilah on muloi ipake i taon 1890-an, mangacu tu teori kasetaraan alaklai dot adaboru dot pargorakan anso mandapotkon hak-hak ni adaboru. Sacara bolak pandefinisian feminisme ima advokasi kasataraan hak-hak adaboru ibagasan hal politik, sosial, dot ekonomi

## Sumberna
Ferdinand Magellan

**Ferdinand Magellan** (saro Portugis: Fernão de Magalhães, IPA: [fɨɾˈnɐ̃w ðɨ mɐɣɐˈʎɐ̃jʃ]; saro Spanyol: Fernando de Magallanes, IPA: [ferˈnando ðe maɣaˈʎanes]; c. 1480 – 27 April 1521) ima sada petualang Portugis. Ia sorang i Sabrosa,  Portugal utara, dot karejo dot Raja Charles I ngon Spanyol di namanjalai dalan arah barat manuju "Kapuloan Rempah-rempah" (Kapuloan Maluku).

Magelhaens ima alak naparjolo na marlayar sian Eropa tu barat manuju Asia, alak Eropa naparjolo na mangalayari Samudra Pasifik, dot alak parjolo na mamimpin ekspedisi na martujuan mangkuliangi bal dunia. Bope Magelhaens mate tarbunu ibaen Datuk Lapu-Lapu i Filipina i paradianannia i Hindia Timur dompak so manuju Eropa, Salapan bolas anggota kru dot armadania marhasil mulak tu Spanyol i taon 1522, sidung mangkuliangi bumi.

Sawoktu alak parjolo sanoli kehe tu bulan, alai manyususun cara dohot presisi matematis na ginjang tu dia alai nangkan kehe dot sondia alai madapotkonna dot alai bisa mangecek dot bumi. Tai sawoktu Fernando de Magelhaens maninggalkon Spanyol i taon 1519 dohoy lima kapal nameneneknia na ibaen ngon ayu—na ampir sude marukuran sapanjang ira-ira 21 meter, mirip dot kandaraan semitrailer modern—alai marlayar manuju ganan naso binoto dope. Dot alai botul-botul marusao sendiri.

Targolong manjadi prestasi navigasi na paling barani sapanjang maso, palayaran Magelhaens manjadi tonggak sejarah Abad Panjelajahan na Godang—abad na iwarnai kabaranian dot abiaran, hasonangan dot tragedi.

## Sumberna
Fikih

**Fikih** (Saro Arab: ﻓﻘﻪ; transliterasi: **Fiqh**) ima sala sada bidang elmu i syariat ni Islam na sacara khusus mambahas parsoalan uhum na mangatur bahat aspek hangoluan ni alak on, bope hangoluan ni sasadaalak, marmasyarakat bope hangoluan taradop Tuhannia.

adong ma sada sangape dua ulama sian on fikih songkonon Imam Abu Hanifah mendefinisikan fikih sebagai pengetahuan seorang muslim tentang kewajiban dan haknya sebagai hamba Allah.

Fikih mambahas satontang cara maribadat, prinsip Rukun Islam, dot parsambungan antar alak na sasue tarsurat i Al-Qur'an dot Sunnah. I Islam, adong opat mazhab tingon Sunni na mamparsiajari satontang fikih. Sasadaalak na madung mangkuasoi elmu fikih idokon Fakih.

## Sumbrna
Fiksi

**Fiksi** ima sada ''Prosa naratif'' na marsifat *imajiner* sian on pikiran ni sada halak i, bope *imajiner* sada carito *fiksi* totop masuk akal dot marisi sinapetoan na bisa mandramatisasion hubungan-hubungan antar ni jolma.

## Sumberna
Filsafat

**Filsafat** (tingon saro Yunani , *philosophia*, sacara harfiah artianna "pangholong kabijaksanaan") ima kajian masalah umum dot mandasor tontang parsoalan songon eksistensi, parbinotoan, nile, akal, pikiran, dot saro. Istilah on mungkin parjolo sanoli iobarkon ni Pythagoras (c. 570–495 SM). Metode na ipake i filsafat antara lain mambaen parsapaan, diskusi kritikal, dialektik, dot presentasi sistematik. Parsapaan filosofis klasik antara lain: Ahama nanamamungkinkon giot  mamboto sanga aha dot mambuktionna? Aha na paling nyato? Par filsuf juo mangajuon parsapaan na lobi praktis dot konkret songon: Adongdo cara tardeges giot mangolu? Sanga lobi jeges do manjadi adil sanga inda adil (molo sasadaakak bisa lewat songoni sajo) sanga alak puna giot bebas?

Sacara historis, "filsafat" mancakup inti  sude parbinotian. Tingon jaman filsuf Yunani Kuno songon Aristoteles sampe abad pa-19, "filsafat alam" tarmasuk astronomi, kedokteran, dot fisika. Contona, *[[Philosophiæ Naturalis Principia Mathematica|Prinsip Matematika Filosofi Alam]]* kario Newton i taon 1687 i na sogot iklasifikasion manjadi buku fisika. I abad pa-19, parkombangan riset universitas modern mangobab filsafat akademik dot disiplin lain tarprofesionalisasi dot terspesialisasi. I era modern, sadebana investigasi na sacara tradisional ima bagian tingon filsafat madung manjadi disiplin akademik na marsarak, sadebana iantarana psikologi, sosiologi, linguistik, dot ekonomi.

Investigasi lain na tarkait solkot dohot seni, sains, politik, dot piga-piga bidang lainna totop manjadi bagian tingon filsafat. Songon,  bagak i objektif sanga subjektif? Bahatdei metode ilmiah sanga umna sada maiai na adong? Sanga utopia politik ni nipi namaaroptu sang umna delusi na sio-sio? Sub-bidang utamo filsafat akademik iantarana metafisika ("markaitan dohot sifat dasor realitas dot adingna"), epistemologi (tontang "asal-muasal dot bidang parbinotoan [dot] ... balok dot kaabsahana" ), etika, estetika, filsafat politik, logika, filsafat elmu, dot sejarah filsafat barat.

Sian abad pa-20, filsuf profesional markontribusi tu masyarakat tarutamo manjadi profesor, paneliti, dot panulis. Tai, bahat kalai na mamparsiajari filsafat i program sarjana sanga pascasarjana markontribusi i bidang uhum, jurnalisme, politik, agama, sains, bisnis dot bahat kagiatan seni dot hiburan.

## Sumberna
Filsafat Islam

**Filsafat Islam** dodas juo idokon filsafat Arab dot filsafat Muslim ima sada kajian sistematis taradop hangoluan, ni alam on semesta, etika, moralitas, parbinotoan, pamikiran, dot gagasan politik na ibaen i bagasan dunia Islam sanga paradaban umat Muslim dot marsambungan dohot ajaran-ajaran Islam. I Islam, adong dua istilah na solkot kaitanna dohot pangartian filsafat— *falsafa* (sacara harfiah "filsafat") na marujuk tu kajian filosofi, elmu parbinotoan alam dot logika, dot *Kalam* (sacara harfiah mararti "mangkuling") na marujuk tu kajian teologi kaagamaan.

## Parsiajaran ni Filsafat na

## Sumbarna
Franklin D. Roosevelt

**Franklin Delano Roosevelt** () ima Presiden Amerika Serikat pa-32 na iama sada-sadana Presiden Amerika na tarpili opat noli i maso jabatan tingon taon 1933 sampe 1949.

Ia sala sada tokoh abad pa-20 dot i nomor patolu i sejarah kapresidenan Amerika Serikat. Sorang i sian alak namaradong, ia juo mangalewati maso-maso naso iras na mambaen ia sega. Ia mambaen ibana i barisan jolo pandukung reformasi. Alak sabagas dot dongan rosunia mamioia **Frank**. Anggo alak Amerika, ia ipio ima **FDR**.

Sala sada nadibaon Roosevelt na tarbonggal arani kapamimpinannia manolongi Amerika Serikat pature ibana sian maso "Depresi Hebat".

I na mangadopi Porang Dunia II, ia mamparsiapkon AS tu na manjadi "Gudang Sinjato Demokrasi" mangalaon abetengan Jerman Nazi dot Kakaisaran Jepang, tai aspek-aspek kapemimpinannylia, tarutamo pandapotnia tu Joseph Stalin na naif, madung isunggul ni adong-adong sejarawan. *)

Abisna visinia tontang organisasi internasional na topek anso manjago pardamaean dapot dohot ibontukna Parsarikatan Bangsa-Bangsa.
Fransisco Goya

**Francisco José de Goya y Lucientes** (30 Maret 1746 – 16 April 1828) ima sada pelukis dot seniman grafis sian Spanyol.

Goya ima pelukis istana i Spanyol, juo sada panulis sejarah. a ianggap seniman old master pangabisan dot juo tarmasuk seniman modern parjolo. Unsur-unsur i karya seninia na subversif dot subjektif, juo kaahliannia i teknik mangalukis, mambaen karyania manjadi acuan i seniman generasi salanjutna songon Manet dot Picasso.

Ampir karya-karya Goya i patidaon di Museo del Prado di Madrid.
Franz Kafka

**Franz Kafka** (IPA: [ˈfranʦ ˈkafka]) (3 Juli 1883 – 3 Juni 1924) ima sada novelis dot cerpenis Saro Jerman na marpengaruh sian abad 20. Panulisan karya-karyania na unik madung ianggap mangalehen pangaruh godang tu sastra barat.
Franz Schubert

**Franz Peter Schubert** (pandokonna sari Jerman: [ˈfʁant͡s ˈʃuːbɐt]; sorang 31 Januari 1797 – maninggal 19 November 1828 i umur 31 taon) ima komposer dot pianis markabangsoan Austria. Ia tarmashur arani karyania i ende Moment Musical.

Atia ia marumur lima taon, ayahnia madung mangajarkonnia marmocon hal satontang musik. Onam taon dungni ia masuk sikola musik na lobi targorar i Wina. Sadangkan isi Franz madung muloi menggubah karya musik. Endenia na parjolo ibaen ia i umur 17 taon, marjudul Gretchen at the spinning whell. Sambil ia manjadi guru sikola, tai dungni ia mantak arani ia porlu bahat woktu ge manulis karya musik. Tu epeng kaporluannia  ia mambaen les piano. Manombo ia manulis salapan lagu  sadari. Manombo ia modom inda namela kacomata nia anso ia bisa langsung manulis molo ia tarsonggot i tonga borngin dohot ide sada lagu. Dompak so marumur 20 taon, ia madung manulis onam simponi. Muda sudena ia madung manghasilkon sambilan simponi. Dua iantarana sangat targorar ima Symphony No. 8 in B minor(simponi nomor 8 i nada B minor) na idokon dohot judul Unfinished Symphony dot Symphony No. 9 in C minor na idokon dohot judul Great Symphony arani lobi lanjang. Karya-karya Schubert ima karya-karya musik i marmocom bontuk tu orkes dohot ukuran na marbeda-beda. Ia madung manulis 100 ende. Iantarana na sampe saonnari iangap natardeges, ima Ave Maria, Who is Sylvia?, The Trout, dot Serenade. Franz Schubert maninggal i umur 31 taon, tai ia madung mambaen ampir 1.000 karya musik.

## Pautan ruar
* Texts and translations of vocal music by Schubert at The LiederNet Archive
*Franz Schubert Museum in Hohenems/Austria

## Sumberna
Frida Kahlo

**Frida Kahlo de Rivera** (**Magdalena Carmen Frieda Kahlo y Calderon**; sorang 6 Juli 1907 – maninggal 13 Juli 1954 i umur 47 tahun) ima sada pelukis Meksiko na sorang i Coyoacán, dot paling natarbonggal arana gambar ni ibana.

## Pautan luar
*  Frida Kahlo di Proyek Direktori Terbuka.
*  Situs web resmi Frida Kahlo
*  Karya lengkap Frida Kahlo
* "Frida Kahlo & pemikiran kontemporer" berisi bibliografi secara luas
* Galeri potret diri Frida Kahlo
* Situs Frida Kahlo dengan biografi, lukisan, gambar, sketsa, kronologi, buku, film, hasil lelang dan foto
*Retrospektif Frida Kahlo di Bank Austria Kunstforum, Winna, 2010

## Sumberna
Friedrich Nietzsche

**Friedrich Wilhelm Nietzsche** () ima sada filsuf Jerman dot sada ahli elmu filologi na manyise teks-teks kuno, filsuf, kritikus budaya, panyair dot komposer. Ia bahat manulis teks kritis tu agama, moralitas, budaya kontemporer, filsafat dot elmu parbinotoan, patidaon godang ni roana tu metafora, ironi dot pepatah.
Ia ima salah sada tokoh parjolo tingon eksistensialisme modern na ateistis.

## Sumberna
Frédéric Chopin

**Frédéric François Chopin** (/ˈʃoʊpæn/; pandokonna saro Perancis: [fʁe.de.ʁik fʁɑ̃.swa ʃɔ.pɛ̃]; 1 Maret 1810 – 17 Oktober 1849), gorar sorang Fryderyk Franciszek Chopin, Ima sada komposer dot pamain piano virtuoso tingon Polandia. Ia targorar manjadi salah sada musisi Romantik nagodangna.

## Biografi
Fryderyk Franciszek Chopin sorang i Zelazowa Wola, donok Warsawa, Polandia tanggal 1 Maret 1810. Ayahnia, Nicolas Chopin marasal tingon Marainville, Prancis. Swdangkan umaknia, Tekla-Justyna Kryzanowka alak Polandia. Ayahnia sada Guru Sari Perancis i Warschauer Lyzeum, na juo mamainkon alat musik ima Biola dot Flute. Sadangkan umaknia sada pianis hebat. Chopin puna tolu sudaro kandung. Ludwika Marianna Chopin (1807-1855) ima kakak kandung Chopin nagodangna. Justyna Izabela Chopin (1811-1881) anak pa-3 ngon sabagas Chopin. Dot kakak bungsunia margorar Emilia Chopin (1812-1827). Anso mangilakkon wajib militer, i taon 1787 Nicolas Chopin maninggalkon Prancis dot manotop i Polandia. Chopin sorang inda onok sidung amang inangna pindah tu Polandia. Chopin puna bakat alamiah marmain piano, hal on nida i improvisasi-imporivasinia tunamar piano. Komposisi parjolo na ibaen nia  ima Polonaisen g-Minor dot Bes-Mayor. I umur salapan, ia tampil i jolo publik dohot mamainkon piano konserto puna ni Gywortez. Chopin mandapatkon parsiajaran musik parjolo nia tingon pianis Bohemia Adalbert Żiwny.

## Tautan ruar
* Karya Chopin di Proyek Gutenberg
* Chopin's Page
* ''Chopinian Bibliography''
* ''Chopin Early Editions''
* Classic Cat - Chopin mp3s
* IMSLP - International Music Score Library Project
Fundamentalisme

**Fundamentalisme** ima sada gorakan i sada aliran, paham sanga agama na marusao giot mulak tu aha na iyakini manjadi dasor-dasor sanga asas-asas (fundamental). Arani i, kelompok-kelompok na paiut paham on dodas maradu dohot kelompok-kelompok lain manombo bisa tu na adong i bagian agamania i. Alai manganggap alai lobi ias dot mambaen juo lobi peto pado laon-laon nialai na iman sanga ajaran agamania madung "ikotori". Kelompok fundamentalis mangajak sudena masyarakat anso taat tu teks-teks Kitab Suci na otentik dot inda pake nasala. Alai juo mangkajo mandapotkon kakuasoan politik anso mandapotkon ajayaan mulak tu tradisi nialai. 

Biasona hal on idasorkon tu tafsir sanga interpretasi sacara harfiah sude ajaran na tarsurat i Kitop Naias sanga buku podoman lainna.

## Mandokna
Fyodor Dostoyevsky

**Fyodor Mikhailovich Dostoyevsky** ( manombo ialihaksaraon manjadi Dostoevsky   (11 November [K.J.: 30 Oktober] 1821 – 9 Februari [K.J.: 28 Januari] 1881) ima salah sada sastrawan Rusia nagodang, na karya-karyania mambaen dot mampangaruhi fiksi abad pa-20. Karya-karyania jotjot patidaon tokoh-tokoh i kaadaan na putus aso dot pikiran na lobi ekstrem, mambaen patidahon pamahaman na ruar biaso tontang psikologi alak dohot analisis na mandalom tontan kaadaan politik, sosial, dot spiritual i Rusia i masona.
Gabriel García Márquez

**Gabriel José de la Concordia García Márquez** (pandokon saro Spanyol: [ɡaˈβɾjel ɣarˈsi.a ˈmarkes], sorang 6 Maret 1927 – maninggal 17 April 2014 i umur 87 taon) ima sada novelis, jurnalis, penerbit, dot aktivis politik Kolombia. Ia sorang i kota Aracataca i negara bagia Magdalena, tai hangoluanna bahatan idalaninia i Meksiko dot Eropa. Saat  ia bahat manghabiskon ngolunia i Mexico City.
Gading Bain, Kotanopan, Mandailing Natal

**Gading Bain** ima sala sada huta na adong i kecamatan Kotanopan, Gading Bain i dokon juo Kampung Baru arana pindahan tu kampung donok tu desa Tombang Bustak, kabupaten Mandailing Natal, provinsi Sumatera Utara, Indonesia.
Galileo Galilei

**Galileo Galilei** (pandokonna saro Italia: [ɡaliˈlɛːo ɡaliˈlɛi]; sorang i Pisa, Toscana, 15 Februari 1564 – maninggal i Arcetri, Toscana, 8 Januari 1642 i umur 77 tahun) ima sada astronom, filsuf, dot fisikawan Italia na puna peran godang i revolusi ilmiah. Ia idokon manjadi "amang astronomi observasional", "amang ilmu fisika modern", "amang metode ilmiah", dot "amang elmu parbinotoan".

Sumbangannia i kaelmuan antara lain ima panyampurnaan teleskop,marbagai pangamatan astronomi, dot hukum gerak parjolo dot padua (dinamika). Salain i, Galileo juo igorar manjadi sada pandukung Copernicus satontang paredaran bumi mangkuliangi mataniari dot mataniari manjadi sistem tata surya.

Manurut Stephen Hawking, Galileo dapot ianggap manjadi panyumbang targodang tu dunia sains modern. Hasil usahonia bisa idokon manjadi terobosan godang tingon Aristoteles. Konfliknia dohot Gareja Katolik Roma (kajadian Galileo) ima sada conto parmuloan konflik antara otoritas agama dot abebasan marpikir (tarutama i sains) o masarakat Barat.

## Pautan ruar

## Sumberna
Gamelan Selonding

**Gamelan selonding** ima sada alat musik tradisional sian Bali naumur na lobi tobang sian gamelan-gamelan nalainnai na saannari madung tarkenal dikesenian ataupe namandung igunaon diupacara adat dohot agama. Gamelan on marupaon gamelan na sakral na dipake giot mancukupi parlengkapan upacara keagamaan (Hindu) di Bali. Panyebaran Gamelan Selonding di Kabupaten Karangasem on dapotma ita ligi  didesa-desa natua sonon desa Bugbug, Prasi, Seraya, Tenganan Pegringsingan, Timbrah, Asak, Bungaya, Ngis, Bebandem, Besakih dohot Selat. Di konteks naon dohot desa-desa namadung idongkon  dinginjang Gamelan Selonding on madung igunaon biasona mangiringi upacara adat nagodang sonon upacara Usaba Dangsil, Usaba Sumbu, Usaba Sri, Usaba Manggung . 

## Sejarah
Saro Selonding on pala inda sala sian saro "Salon" dohot "Ning" na artina ganan na suci. Harana ilingin sian guna nai ima sada gamelan na disucion. Soni buse sejarah munculni gamelan selonding on indape bisa ita pastion tai adong sada mitologi namandongkon bahaso zaman najolo alak-alak Tenganan Perisingsingan mambege suaro gemuruh dohot suaro namargalombang sian langit.Nasian galombang partamai kaluar suaro na turun di Bungaya (Sebelah Timur Laut Tenganan) baru galombang paduana ima turun di Tenganan Pegringsingan. Gamelan Selonding on ibaen sian pocah-pocah bosi torus dibaen diginjang badan gamelan i kunci sacukupna. Suara na itimbulkon sian alat musik on pe na sangat do khas na dohot klasik harana gamelan on marlaras pelog sapta nada(pitu nada). Selonding on biaso na disuaraon giot mangiringi upacara-upacara na sakral namanggunaon jenis gending namarbeda-beda,sonon Gending  Geguron na dipake di upacara sakral misalna : Ranggatating Kulkul, Badung, Kebogerit, Blegude, dohot Ranggawuni.

## Sumberna